જેલમાં સબડતા રાજીવ હત્યાકાંડના ૭ આરોપીઓમાં નલિની શ્રીહરન, મુરુગન ઉર્ફે શ્રીહરન, એ. જી. પેરારિવલન ઉર્ફે અરિવુ, રોબર્ટ પાયસ, રવીચન્દ્રન, સંથન અને જયકુમારનો સમાવેશ છે. એ પૈકીના એક દોષિત ઠરેલા આરોપી પેરારિવલને સુપ્રીમ કોર્ટમાં પિટિશન નોંધાવી પોતાની અને પોતાના સાથીઓની મુક્તિની માગણી કરી હતી. સુપ્રીમે છઠ્ઠી સપ્ટેમ્બરે તામિલનાડુના ગવર્નરને પેરારિવલનની પિટિશન પર નિર્ણય લેવાનો આદેશ આપ્યો હતો. એનાં પગલે તામિલનાડુના મુખ્યમંત્રીએ તાકીદે કેબિનેટ મિટિંગ બોલાવી ગવર્નરને રાજીવ હત્યાના સાતેય આરોપીને છોડી મૂકવાની ભલામણ કરી છે.